СЪОБЩЕНИЕ
 
             УВАЖАЕМИ СОБСТВЕНИЦИ НА ПОЗЕМЛЕНИ ИМОТИ В ГОРСКИ ТЕРИТОРИИ,
 
             На основание Заповед № РД-49-31/01.02.2021г. на министъра на земеделието, храните и горите, с която са утвърдени „Правила за закупуването на горски територии от държавните предприятия по чл.163 от Закона за горите”, Ви уведомяваме, че считано от 04.02.2021г., „Югоизточно държавно предприятие” ДП, гр. Сливен започва прием на документи за закупуване на поземлени имоти в горски територии, собственост на физически лица, с площ на отделен имот до 30 дка. Собствениците, които желаят да ги предложат за закупуване, подават заявление по образец – Приложение №1 до Държавното предприятие или до териториалното поделение, в чийто обхват на дейност се намира поземленият имот. Заявленията по образец, заедно с необходимите документи се подават от 04.02.2021г. до 07.05.2021г., включително в ЦУ на ЮИДП, гр. Сливен, ул. „Орешак” №15а, или до съответното държавно горско или ловно стопанство, в чийто обхват на дейност се намира поземленият имот. Заявления могат да се депозират и по пощата или чрез куриер в срока за прием, което се удостоверява с датата на пощенското клеймо или с датата на предаването им на куриер. Всички заявления, подадени в определения краен срок, се регистрират в деловодния регистър на получателя. Документи, подадени след изтичане на крайния срок – 07.05.2021г. не се приемат. Такива документи се връщат на подателя им, с изрично отбелязване в регистъра на заявленията.  
Държавните предприятия не закупуват поземлени имоти в горски територии, които са били предмет на договор за замяна между държавата и физически или юридически лица, или са придобити в резултат на покупко–продажба или замяна през предходните две години, считано от датата на публичното оповестяване на стартирането на процедурата. Заявлението по образец – Приложение №1 се намира в публикуваните Правила, на интернет страницата на ЮИДП ДП, гр. Сливен на официалния сайт на предприятието: 
https://www.uidp-sliven.com/pages/wood-territory-2021 

[bookmark: _GoBack]           Лица за контакти и телефони за връзка за получаване на допълнителна информация всеки работен ден в ТП Държавно горско стопанство – Бургас:  

	№
	ЦУ, ТП
	Длъжностни лица
	Длъжност
	Телефон за връзка

	1
	ТП ДГС Бургас
	Инж. Дора Стаматова
Инж. Ирена Желязкова
	Зам. директор
Лесничей
	0889815751
0887512529



Адресът на Териториално поделение Държавно горско стопанство – Бургас е:
8000 град Бургас,
ул. Цар Иван Шишман № 8, ет. 2
